
______________________________________

Udhëzim Administrativ (MAPL) Nr. __/2026 për procedurën e themelimit, organizimin dhe kompetencat e komiteteve konsultative në komuna është miratuar nga Ministri i MAPL-së me datë ___/__.2026.


Në pajtim me nenin 93, (4), nenin 123 dhe 124, të Kushtetutës së Republikës së Kosovës, nenin 11, paragrafit 1, nënparagrafi 1.5, të Ligjit Nr. 08/L-117 për Qeverinë e Republikës së Kosovës (GZ, Nr. 34/2022, 18.11.2022), Nenin 73 të Ligjit Nr. 03/L-040 për Vetëqeverisje Lokale, (GZ, Nr.28/2008, 04.06.2008),  si dhe nenin 16, paragrafi 1, pika 1.1, të Rregullores (QRK) Nr. 04/2026 për Fushat e Përgjegjësisë Administrative të Zyrës së Kryeministrit dhe Ministrive, Ministri i Ministrisë së Administrimit të Pushtetit Lokal, nxjerr:

Nxjerr:


UDHËZIM ADMINISTRATIV(MAPL) Nr. __/2026 PËR PROCEDURËN E THEMELIMIT, ORGANIZIMIN DHE KOMPETENCAT E KOMITETEVE KONSULTATIVE NË KOMUNA



Neni 1
Qëllimi

Qëllimi i këtij udhëzimi administrativ është që përmes komiteteve konsultative në komuna të krijoj mundësinë për pjesëmarrjen aktive të qytetarëve dhe grupeve tjera të interesit, në procesin e vendimmarrjes për interes publik.

Neni 2
Fushëveprimi

Ky udhëzim administrativ rregullon procedurën e themelimit, organizimin dhe kompetencat e komiteteve konsultative në komunë.

Neni 3
 Përkufizimet

Komitetet konsultative janë trupa ndihmës të kuvendit të komunës, roli i të cilave është që përmes këtyre komiteteve të garantohet që organet e komunave të jenë më transparente, më efikase dhe të japin më shumë llogari qytetarëve.











Neni 4
Procedura e themelimit të komiteteve konsultative

 1.	Kuvendi i komunës themelon komitetet konsultative me qëllim të pjesëmarrjes së qytetarëve në procesin e vendimmarrjes.
2.	Kuvendi i komunës me vendim themelon komitete konsultative.
3.	Vendimi për themelimin e komiteteve konsultative bëhet me shumicën e votave të anëtarëve të pranishëm në kuvendin e komunës.
4. Anëtarët e komiteteve konsultative përbëhen nga qytetarët dhe përfaqësuesit e organizatave joqeveritare të cilët duhet të jenë njohës të fushave përkatëse.
5. Anëtarët e kuvendit të komunës nuk mund të jenë anëtarë të komiteteve konsultative.

Neni 5
Propozimet për themelimin e komiteteve konsultative

l. Propozimet për themelimin komiteteve konsultative bëhen nga:
1.1. Kryetari i Komunës;
1.2. Anëtarët e Kuvendit; dhe
1.3. Organizatat jo qeveritare/shoqëria civile.
2. Propozimet e subjekteve të përcaktuara në paragrafin 1 të këtij neni, së bashku me arsyetimin përkatës i drejtohen kryesuesit të kuvendit të komunës.

Neni 6
Komitetet konsultative ad hoc

1. Kuvendi i komunës mund të themelojë edhe komitete konsultative ad hoc për çështje të caktuara.

2. Mandati i komitetit konsultativ ad hoc pushon pas përfundimit të çështjes.









Neni 7
Organizimi i komiteteve konsultative

1. Komiteti konsultativ përbëhet prej pesë (5) deri shtatë (7) anëtarë.
2. Përbërja e komiteteve konsultative duhet të reflektoj përfaqësimin gjinor.

Neni 8
                                      Zgjedhja e anëtarëve të komiteteve konsultative

1. Për zgjedhjen e anëtarëve në komitetin konsultativ kuvendi i komunës shpall konkurs publik duke përcaktuar kriteret për konkurrim.
2. Kandidati për anëtarë duhet të jetë së paku 3 vite banor i komunës përkatëse.
3. Kuvendi i komunës themelon panelin përzgjedhës, i cili duhet të ketë në përbërje tre anëtarë të kuvendit të komunës, një anëtar nga ekzekutivi i komunës dhe një anëtarë nga shoqëria civile, që do ti propozojë kuvendit të komunës listën me anëtarët për komitetin konsultativ.

4. Kryesuesi dhe zëvendës-kryesuesi zgjedhën me shumicën e votave të anëtarëve të këtij komiteti.

Neni 9   
Mandati i anëtarëve të komiteteve konsultative 

1. Mandati i anëtarëve të komiteteve konsultative është katër (4) vjeçar, nga themelimi i komitetit.
2. Anëtarët e komiteteve konsultative nuk mund të shërbejnë më shumë se dy mandate të njëpasnjëshme si anëtarë të atyre komiteteve.
Neni 10 
Shkarkimi dhe largimi i anëtarëve të komitetit konsultativ

1. Shkarkimi i anëtarit të komiteteve konsultative behët nga kuvendi i komunës pas propozimit të bërë nga kryesuesi i komitetit, për shkak të mos përmbushjes së detyrave që dalin nga rregulloret komunale dhe ligjet në fuqi.

2.	Komiteti konsultativ, me propozim të shumicës së anëtarëve të komitetit ka të drejtë të propozoj kuvendit të komunës largimin e anëtarit të komitetit, nëse tri (3) herë radhazi, pa arsye nuk ka marr pjesë në mbledhjet e komitetit.

3.	Kuvendi i komunës me shumicën e votave të anëtarëve të pranishëm të kuvendit të komunës, merr vendim për largimin e anëtarit të komitetit konsultativ.
                                                                                                                
Neni 11
Mbledhjet e komiteteve konsultative

1. Mbledhja e komiteteve konsultative thirret nga kryesuesi ose 1/3 e anëtarëve të komiteteve konsultative.
2. Mbledhjet mbahen varësisht nga nevoja, por së paku duhet të mbahen gjashtë (6) takime në vit.
3. Komitetet duhet të hartojnë planin e punës dhe kalendarin për takime për secilin vit, në të cilin duhet të përfshihen takimet e rregullta me kuvendin e komunës, si dhe takime të rregullta me kryetarin e komunës.
4. Ftesa për mbledhje e komiteteve konsultative, përmban:
        4.1. Rendin e ditës;
        4.2. Kohën dhe vendin e mbajtjes së mbledhjes.
5. Ftesa për mbledhje duhet t’iu dërgohet anëtarëve shtatë (7) ditë para mbajtjes së mbledhjes, me përjashtim të rasteve që janë urgjente.
6. Mbledhja kryesohet nga kryesuesi, në mungesë të tij mbledhja kryesohet nga zëvendës kryesuesi.
Neni 12 
Kompetencat e komiteteve konsultative

1. Komitetet konsultative mund të dorëzojnë propozime nga fushë veprimtarit e ndryshme në pajtim me statutin e komunës, përfshirë:
1.1. dhënien e propozimeve për rregullore të ndryshme;
1.2. hulumtime të ndryshme;
1.3. japin mendime dhe ide rreth iniciativave të ndërmarra nga kryetari i komunës, komitetet    e përhershme apo kuvendi i komunës në fushën përkatëse;
1.4. paraqesin pikëpamjet dhe mendimet e qytetarëve të kryetari i komunës dhe kuvendi i  komunës;
1.5. japin propozime për zgjidhjen e problemeve të identifikuara.
2. Propozimet nga paragrafi 1 i këtij neni duhet të merren parasysh nga kuvendi i komunës për zhvillimin e politikave lokale.
Neni 13 
Dhënia e propozimeve dhe raportimi

1. Dhënia e propozimeve për punën e komiteteve konsultative merret me shumicën e votave të anëtarëve të pranishëm dhe i dërgohet me shkrim kuvendit të komunës.
2. Për secilën mbledhje komiteti mban procesverbal dhe të njëjtin mund ta kenë nga një kopje secili nga anëtarët.
3. Komuna është e obliguar të ofroj kushtet e nevojshme në mënyrë që komiteti të ketë mundësi të kryej punën e tij në mënyrë efikase.
4. Komiteti konsultativ obligohet që të dorëzoj raport vjetor për punën e vetë kuvendit të komunë.
Neni 14
Kompensimi i anëtarëve të komiteteve konsultative
1. Anëtarët e komiteteve konsultative për punën e tyre kompensohen nga buxheti i komunës.
2. Shuma e kompensimit duhet të jetë në proporcion me shumën e mëditjeve të anëtarëve të komiteteve të përhershme, mjetet lidhur me pagesën e anëtarëve do të paguhen nga linja buxhetore mallra dhe shërbime.
3. Anëtaret e komiteteve konsultative nuk mund të paguhen për më shurnë se gjashtë (6) mbledhje të cilat mbahen brenda vitit.

Neni 15                                                                                                                             
Përgjegjës për zbatim

Kuvendi i Komunës dhe Kryetari i Komunës janë përgjegjës për zbatimin e këtij udhëzimi administrativ.
Neni 16                                                                                                                           Mbikëqyrja e zbatimit
Mbikëqyrjen e zbatimit të këtij Udhëzimi Administrativ e bën Ministria e Administrimit të Pushtetit Lokal.



Neni 17                                                                                                                                   Shfuqizimi
Me hyrje në fuqi të këtij Udhëzimi Administrativ shfuqizohet Udhëzimi Administrativ                          (MAPL) Nr. 01/2016 për Procedurën e Themelimit, Organizimin dhe Kompetencat e Komiteteve Konsultative në Komuna.

Neni 18
Hyrja në fuqi


Ky Udhëzim Administrativ hyn në fuqi pas nënshkrimit nga Ministri i Ministrisë së Administrimit të Pushtetit Lokal dhe shtatë (7) ditë pas publikimit në Gazetën Zyrtare të Republikës së Kosovës.




















                                                                                                                     Elbert Krasniqi 

_________________ 

Ministër i Administrimit të Pushtetit Lokal

___/___/2026

